Stanovisko Komisie podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady v súvislosti s návrhom NARIADENIA EURÓPSKEHO PARLAMENTU A RADY o zodpovednosti osobných dopravcov v lodnej preprave po mori a vnútrozemských vodných cestách v prípade nehôd ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2008/0831 v konečnom znení - COD 2005/0241 */





[pic] | KOMISIA EURÓPSKYCH SPOLOČENSTIEV | Brusel, 26.11.2008 KOM(2008) 831 v konečnom znení 2005/0241 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady v súvislosti s návrhom NARIADENIA EURÓPSKEHO PARLAMENTU A RADY o zodpovednosti osobných dopravcov v lodnej preprave po mori a vnútrozemských vodných cestách v prípade nehôd KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2005/0241 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady v súvislosti s návrhom NARIADENIA EURÓPSKEHO PARLAMENTU A RADY o zodpovednosti osobných dopravcov v lodnej preprave po mori a vnútrozemských vodných cestách v prípade nehôd (Text s významom pre EHP) 1. Úvod V článku 251 ods. 2 treťom pododseku písm. c) Zmluvy o ES sa stanovuje, že Komisia zaujme stanovisko k pozmeňujúcim a doplňujúcim návrhom Európskeho parlamentu v druhom čítaní. Komisia uvádza svoje stanovisko k 19 pozmeňujúcim a doplňujúcim návrhom Parlamentu. 2. Súvislosti Dátum predloženia návrhu Európskemu parlamentu a Rade - dokument KOM(2005) 592 v konečnom znení – 2005/0241(COD): | 13. februára 2006 | Dátum stanoviska Výboru regiónov: | 15. jún 2006 | Dátum stanoviska Európskeho hospodárskeho a sociálneho výboru: | 13. september 2006 | Dátum stanoviska Európskeho parlamentu, prvé čítanie: | 25. apríl 2007 | Dátum zmeneného a doplneného návrhu Komisie: | 22. október 2007 | Dátum prijatia spoločnej pozície: | 6. jún 2008 | Dátum stanoviska Európskeho parlamentu, druhé čítanie | 24. september 2008 | 3. Cieľ návrhu Cieľom návrhu je poskytnúť všetkým cestujúcim, ktorí cestujú lodnou dopravou pri akejkoľvek plavbe, ako i dopravcom harmonizovaný právny rámec, ktorý by určoval ich práva a povinnosti. Úroveň cieľov tejto harmonizácie musí byť dostatočne vysoká, aby zabezpečila nielen čo najspravodlivejšiu náhradu škody, ale i lepšiu prevenciu nehôd. Cieľom návrhu je začleniť do právnych predpisov Spoločenstva protokol z roku 2002 k Aténskemu dohovoru z roku 1974 o preprave cestujúcich a ich batožiny po mori, ktorý bol prijatý pod záštitou Medzinárodnej námornej organizácie (ďalej len „Aténsky dohovor“). Aténsky dohovor je moderná právna úprava, v ktorej sa presne vymedzujú práva a povinnosti cestujúcich a dopravcov; v prípade plavebného incidentu počíta pri škodách s režimom zodpovednosti bez zavinenia dopravcu, stanovuje dostatočne vysokú maximálnu výšku náhrady škody, nariaďuje všetkým dopravcom uzatvoriť poistnú zmluvu a umožňuje sťažovateľovi obrátiť sa priamo na poisťovateľa s cieľom požiadať o náhradu škody. Je potrebné zdôrazniť, že súbežne s touto iniciatívou sa členské štáty a Spoločenstvo pripravujú na to, že sa stanú zmluvnými stranami Aténskeho dohovoru[1]. Toto začlenenie Aténskeho dohovoru do právnych predpisov Spoločenstva by mali sprevádzať isté úpravy. - Aténsky dohovor sa obmedzuje iba na medzinárodnú námornú dopravu. Komisia navrhuje rozšíriť oblasť uplatňovania aj na kabotáž (námorná doprava v rámci jedného a toho istého členského štátu) a na dopravu na vnútrozemských vodných cestách. - Na účely harmonizácie prospešnej pre cestujúcich aj pre dopravcov Komisia navrhuje, aby sa prestala uplatňovať jedna klauzula Aténskeho dohovoru, v zmysle ktorej môže členský štát individuálne schváliť hornú hranicu náhrady škôd, ktorá môže byť vyššia ako horná hranica, ktorú stanovuje dohovor. Navyše, Komisia prijala pozmeňujúci a doplňujúci návrh Európskeho parlamentu v prvom čítaní, ktorého cieľom je zabezpečiť obetiam v každom prípade odškodnenie vo výške úrovne, ktorú stanovuje Aténsky dohovor. V súčasnej situácii je možné, aby sa Aténsky dohovor uplatňoval v konkurencii s iným dohovorom o obmedzení zodpovednosti dopravcov, v rámci ktorého by sa náhrady škôd zaplatené každej obeti mohli znížiť stanovením celkovej hranice odškodnenia za každú nehodu. - Doplnenie opatrenia, ktorého cieľom je zvýšiť náhradu škôd spôsobených na pomôckach osôb s obmedzenou pohyblivosťou. - Doplnenie povinnosti vyplatenia záloh. - Doplnenie povinnosti informovať cestujúcich o ich právach. 4. Stanovisko komisie k pozmeňujúcim a doplňujúcim návrhom Európskeho parlamentu 4.1. Pozmeňujúce a doplňujúce návrhy, ktoré Komisia prijala 4.1.1. Pozmeňujúce a doplňujúce návrhy prijaté v plnom rozsahu - Pozmeňujúce a doplňujúce návrhy 2, 7, 8, 9, 10, 12, 13, 16, 18 a 19 sa prijímajú v plnom rozsahu. 4.1.2. Čiastočne prijaté pozmeňujúce a doplňujúce návrhy - Pozmeňujúci a doplňujúci návrh 1 sa prijíma čiastočne. Komisia neprijíma poslednú vetu tohto pozmeňujúceho a doplňujúceho návrhu, v ktorej sa hovorí o tom, že zavedenie systému povinného poistenia nesmie mať dôsledky na existujúce systémy poistenia. V skutočnosti však zavedenie takéhoto systému povinného poistenia bude nepochybne predstavovať dôsledky pre jednotlivých prevádzkovateľov, i keď by nemalo ovplyvniť štruktúru poistného trhu vo všeobecnosti. - Pozmeňujúce a doplňujúce návrhy 3 a 17 sa prijímajú čiastočne. Komisia považuje za nereálne požadovať, aby sa cestujúcim poskytovali kompletné informácie, keďže by to znamenalo, poskytnúť im kópiu príslušných právnych predpisov, vrátane právnych predpisov týkajúcich sa občianskoprávneho súdneho konania, vo svojej celistvosti. V pozmeňujúcich a doplňujúcich návrhoch 3 a 17 sa tiež stanovuje, aby sa tieto informácie cestujúcim poskytli pred nástupom na loď; čo však nie je vždy reálne, vzhľadom na rozsah pôsobnosti nariadenia. Nariadenie sa uplatňuje v prípadoch, ak bola uzatvorená dohoda s tretími krajinami, a za týchto okolností možno teda zaručiť iba to, že informácie budú k dispozícii v momente nástupu cestujúceho na palubu lode. - Pozmeňujúci a doplňujúci návrh 14 sa prijíma čiastočne. Komisia neprijíma vypustenie druhého odseku článku 5 spoločnej pozície týkajúceho sa mechanizmu náhrady škôd v prípade teroristického útoku. - Pozmeňujúci a doplňujúci návrh 15 sa prijíma čiastočne. Komisia zastáva názor, že nie je vhodné zaručiť určitú výšku minimálnej zálohy v prípadoch ako je napr. trvalá invalidita. Komisia pripomína, že zálohy sa vyplácajú v prípadoch úmrtia ako aj zranenia, avšak na zohľadnenie prípadov invalidity je potrebné dodržiavať postup na zistenie invalidity, ktorý môže trvať určitú dobu, čo nie je zlučiteľné s požiadavkou rýchlej zálohy platby. 4.2. Pozmeňujúce a doplňujúce návrhy, ktoré Komisia zamietla - Pozmeňujúci a doplňujúci návrh 4 sa nemôže prijať, pretože už nie je aktuálny. Odkazuje stále na postup, podľa ktorého sa všetky budúce zmeny dohovoru automaticky začlenia do právnych predpisov Spoločenstva, okrem prípadov, keď Komisia prijme postupom komitológie nariadenie v opačnom zmysle. V spoločnej pozícii sa prístup zmenil a Komisia túto zmenu prijala: úpravy stropov náhrady škôd v rámci Aténskeho dohovoru sa môžu zahrnúť po prijatí nariadenia Komisie prostredníctvom regulačného postupu s kontrolou. Každá úprava dohovoru by sa mala uskutočniť v rámci postupu spolurozhodovania. - Pozmeňujúci a doplňujúci návrh 5 sa nemôže prijať, pretože ide o vyhlásenie všeobecného významu, ktoré nepatrí do osobitného nariadenia o revízii úloh Európskej námornej bezpečnostnej agentúry. 5. Záver Podľa článku 250 ods. 2 Zmluvy o ES Komisia mení a dopĺňa svoj návrh, ako je uvedené vyššie. [1] Návrh rozhodnutia Rady týkajúci sa uzatvorenia protokolu Európskym spoločenstvom v roku 2002 k Aténskemu dohovoru z roku 1974 o preprave cestujúcich a ich batožiny po mori - KOM(2003) 375 z 24. júna 2003. Vo fáze schvaľovania.